‘आलस्य को कभी भी हावी न होने दें, योग करें निरोगी रहें’
आलस्य से होने वाले नुकसान और बीमारी के बारे में बताते हुए योग शिविर में इससे बचने से उपाय बताए। आलस्य को मानव के स्वास्थ्य का सबसे बड़ा दुश्मन बताते हुए विभिन्न रोग क्रियाएं भी साधकों को बताईं।
संजय गांधी उद्यान में आयोजित दशपुर योग शिक्षण संस्थान के योग शिविर में योग गुरु सुरेंद्र जैन ने साधकों को चक्की चालन, उष्ठासन के लाभ बताते हुए कहा इससे कमर के नीचे वाले हिस्से का व्यायाम होता है। नसों को शक्ति मिलती है। यह आसन महिलाओं के लिए सबसे ज्यादा उपयाेगी है। मानसिक शांति के लिए लगातार योग अभ्यास सबसे ज्यादा लाभदायक है। शिविर में दमा रोगियों की जांच की गई। महेंद्रकुमार ने 44 साधकों की दमा जांच नि:शुल्क की। शिविर में ओम गर्ग, प्रीति जैन, विक्की बारभाया, मनोज खत्री ने मार्गदर्शन दिया। संस्थान के जिनेंद्र उकावत, तेजमल गांधी, अनिल पमनानी, रमेश खत्री, लोकेंद्र जैन, सोनल जैन, जापानी भावनानी, राजेंद्र चाष्टा, मिलिंद जिल्हेवार, अजय चपरोत मौजूद थे। संस्थान सचिव जितेश फरक्या ने बताया योग शिविर में 3 से 5 मार्च तक दशपुरकुंज उद्यान में जलनेती योग होगा। सुबह 7 से 8.30 तक साधकाें काे शुद्धिकरण प्रक्रिया के बारे में बताया जाएगा।
hin_Deva hin_Deva hin_Deva